עמוס בר

עמוס בר (פּוֹסָה) (15 באוקטובר 1931- 15 במרץ 2011) היה סופר ישראלי אשר מרבית ספריו נכתבו לילדים ולבני נוער, מורה ועורך. עמוס בר נולד לשרה ופנחס ברבר במושב תל עדשים שבעמק יזרעאל. בגיל 9 עבר לתל אביב עם משפחתו, וחוויות ילדותו ונעוריו שזורות בספריו. לאחר שסיים את בית הספר תיכון חדש בתל אביב, התגייס לגדוד הנח"ל הראשון ושירת בהיאחזות הנח"ל "נח"לאים מול עזה", שלימים הפכה לקיבוץ נחל עוז. ב-1951 הצטרף לקיבוץ רביבים שבנגב. את ספרו הראשון "הטרקטוראי הקטן" כתב בשנת 1958, בעקבות חוויותיו כחקלאי בשדות הקיבוץ. בהמשך פרסם ספרי ילדים רבים, סיפורים בעיתוני ילדים, תסכיתים ותסריטים לתוכניות ילדים ברדיו ובטלוויזיה (ספרו הראשון, "הטרקטוראי הקטן", הופק כסרט). לאחר סיום לימודיו בסמינר הקיבוצים ובאוניברסיטת תל אביב, עסק שנים רבות בהוראה, בעיקר לימודי טבע. בשנת 1978 קיבל על עצמו את עריכת "פשוש", ירחון טבע לילדים בהוצאת החברה להגנת הטבע, והיה עורכו במשך 24 שנים. בנוסף שימש עורך ספרי ילדים בהוצאות הספרים הקיבוץ המאוחד, שוקן וכנרת. בשני העשורים האחרונים לחייו התגורר עם משפחתו ביישוב שערי תקווה, וערך מפגשי סופר עם ילדים ובני נוער ברחבי ישראל. עמוס בר (פּוֹסָה) נפטר ב-15 במרץ 2011. היה אב לשישה וסב לארבעה. ספריו של עמוס בר נכתבו בהשראת חוויות ילדותו בארץ ישראל, על נופיה, צמחייתה ובעלי החיים שבה. כתיבתו מצטיינת בסגנון אישי מחויך ושובבי - מתובל בנוסטלגיה ואופטימיות. בספריו ניכרת החיבה העזה שהסופר רוחש לגיבוריו: ”לעיתים, לפנות בוקר, לקול שירת הציפורים, אני חוזר לימי ילדותי, רואה את מראות העולם בעיני ילד, שומע את הקולות באוזני ילד, וחש הכל בלב ילד. אני מזדהה כהרף עין עם כל מה שאספר עליו, מעץ ופרח ועד ציפור, צבי או גמד; בעת כתיבה אני רואה אותם חיים ומבצעים תעלולים, שומע אותם מדברים כבני אדם, ולא נותר לי אלא לכתוב או לספר את שאני רואה ומרגיש”, תיאר בר את דרך עבודתו. ”סיפורי הילדות שלי נכתבים במהירות וללא קושי. פשוט, אני זוכר בבהירות כל מה שקרה לי מרגע שהתחלתי ללכת.” בשנת 1972 נכלל ברשימת כבוד של פרס אנדרסן על ספרו נגמר לי הסוס. חמש שנים לאחר מכן, בשנת 1977, זכה בפרס למדן על ספרו פורץ המחסומים. בשנת 1993 זכה בפרס זאב על יצירתו המשוררת מכנרת. ארכיונו נמצא בארכיון גנזים- אגודת הסופרים בבית אריאלה בתל אביב. הטרקטוראי הקטן (1958) - הופק לסרט(1964) (צפייה בחלק א, צפייה בחלק ב) דגים דגים (1961) רותם ושערת הקסמים (1961 נכתב ליום הולדתה של בתו) אגדת הים המתעורר (1963) גבעת הנמלים (1967) נגמר לי הסוס (1972, נכלל ברשימת כבוד של פרס אנדרסן) טללים בנגב עלילות תומרודדנה (1975) פורץ המחסומים (1977, זוכה פרס למדן) סיירת הנגב (1978) המרד בפינת החי (1979) אוניה בוערת בחוף תל אביב (1980) סיפורים על ציפורים (1983) אלוף הקפיצות וסופר המכוניות (1988) המשוררת מכנרת (1993, זוכה פרס זאב) נכלל במצעד הספרים של משרד החינוך, תשע"א 2010-11 100 טיולים ראשונים (1986) כלב אחד, שני ילדים, שלושה אפרוחים (1996) פרחי אגדה (1995) ציפורי אגדה (1997) ארץ אגדה (1997) מנין באת פרפר יפה? (1999) איך באת לעולם, ארנבון נחמד? (2000) פשוש (עיתון) - עיתון הילדים והנוער של החברה להגנת הטבע (עורך ראשי במשך 24 שנים) הרואים ואינם נראים - פנחס אמיתי (1983) הרפתקאות עם צמחים - רחלי עינב (1983) חרקים בבית ובחצר - פנחס אמיתי (1983) יום הולדת לפינוקי - אריק היל (תרגום, 1984) פינוקי יוצא לטיול - אריק היל (תרגום, 1985) פטר והזאב (עיבוד, 1990) עמי ותמי (עיבוד, 1990) יוסף ואחיו (עיבוד, 1990) משה ובני ישראל במדבר (עיבוד, 1990) שמשון הגבור (עיבוד, 1990) שישה ספורי תורה לילדים (עיבוד, 1990) מדיה וקבצים בנושא עמוס בר בוויקישיתוף רשימת הפרסומים של עמוס בר, בקטלוג הספרייה הלאומית עמוס בר באתר דףדף - סופר החודש (מרץ 2011) עמוס בר, באתר המכון לתרגום ספרות עברית (באנגלית) יצירותיו של עמוס בר (אורכב 03.03.2016 בארכיון Wayback Machine) באקו"ם הסופר עמוס בר הלך לעולמו(הקישור אינו פעיל) באתר של אקו"ם הספרים של עמוס בר, באתר "סימניה" עמוס בר, דף שער בספרייה הלאומית עמוס בר, בלקסיקון הספרות העברית החדשה הסרט הטרקטוראי הקטן ע"פי ספרו של עמוס בר (חלק א, חלק ב) - תסריט ובימוי: גדעון אוקו, צילום ועריכה: מיכה אבני וגדעון אוקו, מוזיקה: יהודה אורן, הקלטה: וילי פרבר מיומן מסע לחקר 100 שנות תרבות לילדים בקיבוץ מאת עינת עמיתי 100 טיולים ראשונים באתר סימניה פטר והזאב בעיבודו של עמוס בר באתר הוצאת כנרת עמי ותמי בעיבודו של עמוס בר באתר הוצאת כנרת יוסף ואחיו בעיבודו של עמוס בר באתר הוצאת כנרת משה ובני ישראל במדבר בעיבודו של עמוס בר באתר הוצאת כנרת שמשון הגבור בעיבודו של עמוס בר באתר הוצאת כנרת ששה ספורי תורה לילדים בעיבודו של עמוס בר באתר הוצאת כנרת